b"\n_START_ARTICLE_\nBaquba\n_START_PARAGRAPH_\nBaquba (alternative stavem\xc3\xa5ter Ba'quba eller Baqubah, arabisk \xd8\xa8\xd8\xb9\xd9\x82\xd9\x88\xd8\xa8\xd8\xa9) er en by i \xc3\xb8stre Irak, og den administrative hovedstaden for guvernementet Diyala. _NEWLINE_Byen ligger ved elven Diyala, ca 50 kilometer nord\xc3\xb8st for Bagdad. _NEWLINE_Det finnes ikke ferske (2014) offisielle befolkningstall, men det distrikt som byen ligger i, hadde i 2009 et beregnet folketall p\xc3\xa5 500\xc2\xa0053 innbyggere, p\xc3\xa5 er areal p\xc3\xa5 1\xc2\xa0630 km\xc2\xb2.\n_START_SECTION_\nHistorie\n_START_PARAGRAPH_\nBaquba tjente som hvilested mellom Bagdad og Khorasan p\xc3\xa5 Silkeveien. Under det abbasidiske kalifat ble den kjent for sine daddel- og frukthaver, kunstig vannet av Nahrawan-kanalen._NEWLINE_Byen ble brukt som flyktningleir for assyriske flyktninger fra folkemordet p\xc3\xa5 assyrerne. \xc3\x89n flyktningleir som ble etablert utenfor byen rommet mellom 40.000 og 50.000 flyktninger._NEWLINE_Byens plassering p\xc3\xa5 hovedveien og ved jernbanelinjen mellom Bagdad, Tyrkia og Iran gjorde den til et viktig handelssentrum. _NEWLINE_Byens omgivelser har stor produksjon av sitrusfrukter for eksportmarkedet."